	Arts grafiques | producció gràfica | impressió catàlegs | PLV | llibres corporatius | Color
Reproducció i gestió del color
Alguns estudis de mercat diuen que el color i el seu atractiu són fonamentals en el 85% de les decisions de compra d'un consumidor. Les empreses, les seves marques i productes, exigeixen cada cop més una reproducció fidel, consistent i d'impacte dels seus colors en el moment de la impressió òfset o digital dels seus elements de comunicació. CEGE disposa de processos de gestió de color i certificat ISO 12647 que garanteixen una reproducció del color d'extraordinària fiabilitat.
CMYK (acrònim de Cyan, Magenta, Yellow i Key) és un model de colors substractiu que s'utilitza en la impressió a color i es basa en la barreja de pigments d'aquests quatre colors per crear-ne d'altres. La barreja de colors CMY ideals és substractiva (ja que imprimir cian, magenta i groc sobre fons blanc dóna com a resultat el color negre). El model CMYK es basa en l'absorció de la llum. El color que presenta un objecte correspon a la part de la llum que incideix sobre aquest objecte i que no és absorbida per ell.
A CEGE hem implantat el sistema de gestió de color GMG, número u a nivell mundial en tots els tests de reproducció de color. D'aquesta manera, garantim un control total del procés de transmissió de color entre la creació i la impressió, prenent com a base l'estàndard d'impressió ISO i garantint l'estabilitat al llarg del temps. Amb això s'aconsegueix una reproducció d'originals fidedigna i consistent, així com una òptima productivitat i qualitat final.